ไอซ์สไปซ์

ไอซิส ไนจา แกสตัน (; เกิด 1 มกราคม ค.ศ. 2000) หรือชื่อในวงการคือ ไอซ์สไปซ์ (Ice Spice) เป็นแร็ปเปอร์และนักแต่งเพลงชาวอเมริกัน เกิดและเติบโตในเดอะบร็องซ์ นครนิวยอร์ก เธอเริ่มอาชีพทางดนตรีในปี 2021 หลังจากได้พบกับโปรดิวเซอร์เพลงชื่อ ริโอทูซา ขณะเรียนอยู่ที่มหาวิทยาลัยรัฐแห่งนิวยอร์กที่เพอร์เชส ไอซ์สไปซ์ได้รับความสนใจจากซิงเกิล "มันช์ (ฟีลลินยู)", "บิกีนีบอตทอม" และ "อินฮามูด" ซึ่งทั้งหมดวางจำหน่ายล่วงหน้าก่อนอีพีชุดแรกของเธอ ไลก์..? (2023) โดยเธอได้รับคำยกย่องจาก จอน คารามานิกา แห่ง เดอะนิวยอร์กไทมส์ ให้เป็น "เจ้าหญิงเพลงแร็ปคนใหม่"

 ชีวิตช่วงแรก 
ไอซิส แกสตัน เกิดเมื่อวันที่ 1 มกราคม 2000 ในเดอะบร็องซ์ นครนิวยอร์ก เธอเติบโตในย่านถนนฟอร์ดแฮม เป็นลูกสาวคนโตในบรรดาพี่น้องห้าคน พ่อของเธอเป็นอดีตแร็ปเปอร์ใต้ดินชาวแอฟริกัน-อเมริกันที่มีเชื้อสายไนจีเรีย ส่วนแม่ของเธอเป็นชาวโดมินิกัน ซึ่งให้กำเนิดแกสตันขณะอายุ 17 ปี ทั้งคู่พบกันที่แมคโดนัลด์ ก่อนจะหย่าร้างกันเมื่อแกสตันอายุสองขวบ เนื่องจากพ่อแม่ของเธอมักจากบ้านไปทำงานบ่อย ๆ เธอจึงใช้เวลาส่วนใหญ่อยู่กับปู่ย่าตายายและลูกพี่ลูกน้องของเธอ เธอเข้าเรียนในเดอะบร็องซ์ ก่อนย้ายเข้าโรงเรียนเซเครดฮาร์ตไฮสกูล ซึ่งเป็นโรงเรียนคาทอลิกในยองเกอส์

เมื่ออายุ 7 ปี แกสตันเริ่มสนใจดนตรีฮิปฮอปหลังจากได้ฟังเพลงของลิลคิม, นิกกี มินาจ และแร็ปเปอร์คนอื่น ๆ เธอเริ่มเขียนกวีนิพนธ์และแร็ปแบบฟรีสไตล์ตั้งแต่เรียนอยู่ชั้นประถมจนถึงมัธยมปลาย จากนั้นเธอเข้าเรียนที่มหาวิทยาลัยรัฐแห่งนิวยอร์กที่เพอร์เชส (SUNY)

 การทำงาน 
ไอซ์สไปซ์เริ่มอาชีพทางดนตรีในปี 2021 หลังจากได้พบกับโปรดิวเซอร์เพลงชื่อ ริโอทูซา ขณะเรียนอยู่ที่มหาวิทยาลัยรัฐแห่งนิวยอร์กที่เพอร์เชส ซึ่งท้ายที่สุดเธอก็ตัดสินใจลาออก ริโอทูซารับหน้าที่เป็นโปรดิวเซอร์ให้กับเพลงเปิดตัวของเธออย่าง "บูลลีฟรีสไตล์" วางจำหน่ายในเดือนมีนาคม 2021 หลังจากวิดีโอของไอซ์สไปซ์ที่ทำชาเลนจ์ "บัสอิต" กลายเป็นไวรอลบนทวิตเตอร์ เพลง "เนมออฟเลิฟ" ก็ได้รับความสนใจบนซาวด์คลาวด์ ซึ่งทำให้เธอเริ่มมีชื่อเสียงบนอินสตาแกรม เพลง "มันช์ (ฟีลลินยู)" วางจำหน่ายในวันที่ 10 สิงหาคม 2022 ผลิตโดยริโอทูซา เพลงได้รับความนิยมหลังจากได้รับการสนับสนุนจากเดรก ซึ่งเล่นเพลงนี้บนสถานีวิทยุซิริอุสเอกซ์เอ็ม ซาวด์ 42 ต่อมากลายเป็นไวรอลบนทวิตเตอร์และติ๊กต็อก เพลงได้เข้าชาร์ต บิลบอร์ด ฮอตอาร์แอนด์บี/ฮิปฮอปซองส์ และชาร์ตบับบลิงอันเดอร์ฮอต 100 ในเดือนกันยายน 2022 ไอซ์สไปซ์ร้องรับเชิญให้กับบีเลิฟในเพลง "วันไทม์" ในเดือนเดียวกัน เธอได้เซ็นสัญญากับเทนแครัตโปรเจกต์และแคปิตอลเรเคิดส์  เมื่อวันที่ 28 ตุลาคม เธอออกเพลง "บิกีนีบอตทอม" อีพีชุดแรกของไอซ์สไปซ์ ไลก์..? วางจำหน่ายในวันที่ 20 มกราคม 2023

 ผลงานเพลง 
 อีพี 
 ชื่อ รายละเอียด	 ตำแหน่งสูงสุดบนชาร์ต	 US USR&B/HH ไลก์..? ออกจำหน่าย: 20 มกราคม 2023
 สังกัด: เทนแครัตโปรเจกต์, แคปิตอล
 รูปแบบ: ดิจิทัลดาวน์โหลด, สตรีมมิง 37  19 

 ซิงเกิล 
 ชื่อ ปี ตำแหน่งสูงสุดบนชาร์ต	 การรับรอง อัลบั้ม USPeaks on the US Hot 100:
 "In Ha Mood" and "Boy's a Liar, Pt. 2":  USR&B/HHPeaks on the US R&B/Hip-Hop Songs Chart:
 "Munch (Feelin' U)": 
 "In Ha Mood": 
 "Gangsta Boo":  CANPeaks on the Canadian Hot 100:
 "In Ha Mood" and "Boy's a Liar, Pt. 2":  IRE NLD NOR NZ SWE UK WWPeaks on the Global 200 chart:
 "Boy's a Liar Pt. 2" and "In Ha Mood":  "บูลลีฟรีสไตล์" 2021 —  —  —  —  —  —  —  —  —  — rowspan="5"  "โนแคลริตี" —  —  —  —  —  —  —  —  —  — "บีอะเลดี" 2022 —  —  —  —  —  —  —  —  —  — "เนมออฟเลิฟ" —  —  —  —  —  —  —  —  —  — "ยูฟอริก" —  —  —  —  —  —  —  —  —  — "มันช์ (ฟีลลินยู)" —  34  —  —  —  —  —  —  —  — ไลก์..? "บิกีนีบอตทอม" —  —  —  —  —  —  —  —  —  — "อินฮามูด" 2023 68  24  69  66  —  —  —  —  58  198"บอยส์อะไลอาร์พาร์ตทู" 3  —  2  —  20  10  1  15  —  3 RMNZ: ทองคำ   

 เพลงอื่น ๆ ที่ติดชาร์ต 
 ชื่อ ปี ตำแหน่งสูงสุดบนชาร์ต	 อัลบั้ม US USR&B/HH NZHot "แก๊งสตาบู" 2023 82  32  21 ไลก์..? 

 มิวสิกวิดีโอ 
 ชื่อ ปี ผู้กำกับ "โนแคลริตี" 2021 ครีเอทีฟฟิลมส์ "เนมออฟเลิฟ" 2022 "ยูฟอริก" เดนิส "มันช์ (ฟีลลินยู)" จอร์จ บูฟอร์ด "บิกีนีบอตทอม" "อินฮามูด" 2023 โอลิเวอร์ แคนนอน และ คริส วิลลา

เชิงอรรถ

 อ้างอิง 

 แหล่งข้อมูลอื่น 


หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:บุคคลที่มีความหลากหลายทางเพศในศตวรรษที่ 21
หมวดหมู่:ชาวอเมริกันเชื้อสายไนจีเรีย